Тетово - Википедија

# Тетово

### Од Википедија, слободна енциклопедија

Тетово
Местоположба
Општи податоци
Општина | Општина Тетово
надморска височина | 486 m
географски координати | 42° 0' 38" север 20° 58' 17" исток
поштенски код | 1200
повикувачки број | 044
регистарски таблички | ТЕ
веб-сајт | [1]
Население | 70.841

Тетово се наоѓа на северозападниот дел на Република Македонија, на падините на Шара, односно на Долната Полошка Котлина. Денеска општина Тетово зафаќа простор од 87 km², а заедно со ново-формираните општини кои произлегуваа од неа и кои и ден денеска гравитираат кон неа, таа површина изнесува 1053 km².

## [уреди] Население и етнички состав

Во градот Тетово живеат 58196 жители од кои 33,81% се Македонци, 62,07% се Албанци,а останатото се други претежно Роми и помалку Срби и Турци.

Гледано од демографска смисла, поширокиот регион на Тетово (се мисли на општина Тетово до 1996) е мултиетничка средина со околу 180.000 граѓани од кои: Албанци се околу 75%, Македонци околу 20% и 5% Турци, Роми, Срби и др., а според верската припадност над 80% припаѓаат на муслиманската вера и останатите на православното христијанство.

## [уреди] Историја

Тетово спаѓа меѓу најстарите градови во Македонија, во кој низ историјата се испреплетувале голем број култури засновани врз традицијата на граѓанските општества кои живеат во овие простории. Според една легенда градот го добил името по легендарниот јунак Тето кој го исчистил местото од змии. Всушност името потекнува од старословенскиот збор „хтѣти“ - сакам, „хтѣтово“ - сакано место. За време на Отоманската империја Тетово од Турците било нарекувано со името Калканделен. Веднаш по Првата светска војна, со пописот од 1921 година, Тетово броело 15.119 жители што покажува намалување на населението од пред војните за неколку илјади. Од нив 7.120 жители биле Македонци, 6.432 Турци, 1.296 Албанци и други, а од преостанатите најмногу имало Срби, Власи, Роми и други. Во градот имало 3.214 куќи со 3.287 домаќинства.

## [уреди] Општи податоци

Во Тетово постои едно албанско аматерско културно-уметничко друштво, три македонски и едно турско. За жал, до сега немало некоја посебна институционална организација на ниво на Општината или на Републиката за организацијата на различните културни активности.

Во Тетово постојат 89 основни училишта, 5 средни, Универзитет во Тетово единствен во државата на македонски и албански јазик, кој што ceгa е легализиран, како и Универзитетот на Југо-источна Европа кој започна со работа вo 2001 година.

Тетово се наоѓа на 460 – 500 мнв и има средно континентална котлинска клима со просечна годишна температура од 11,6 Целзиуси.

Стопанството во Тетово се заснива во некои најголеми стопански организации наследени од поранешниот систем, а во последно време значајно место зазема приватниот сектор, од сите области на стопанството, а особено преработката на дрвото, метало-стругарската индустрија, пластиката, трговијата и друго. Стопанска вредност ќе има магистралниот пат, односно коридорот 8: Драч-Софија-Истанбул, кој поминува низ Тетово и е во изградба.

Климатско – почвените, хидрографските и просторните услови одговараат за развој на земјоделството и сточарството, односно преку поволните температури, погодни почви со висока бонитетна вредност и обилното количество на воден потенцијал се овозможува одгледување на житни, градинарски, овоштарски, фуражни и некои индустриски култури. Во однос на сточарството, истите тие услови одговараат посебно за развој на краварството и високопланинските пасишта, за предуслов за развој на овчарството.

Главното место за развој на туризмот го држи туристичкиот центар Попова Шапка и другите природни убавини на Шар Планина, кој што е познат за развојот на белиот спорт во Републиката па и во светските размери.

Реката Пена, бисерот на градот и вечниот предизвик на тетовчани, е најубавиот украс со кој што природата го дарувала ова прекрасно поднебје.

Како најпознати културно споменични наследства се набројуваат: Шарена џамија, Арабати Баба Теќе, Амам, Стар мост, Тетовското Кале, Лешочкиот Манастир и др, кои исто така придонесуваат за развојот на туризмот.

## [уреди] Населби и маала во Тетово

- Колтук
- Два Бреста
- Поток
- Дреновец 1
- Дреновец 2
- Блок 70
- Блок 86

| Оваа статија поврзана со Македонија е никулец. Може да помогнете со тоа што ќе ја проширите.

Градови во Македонија |
--- | ---
Берово | Битола | Богданци | Валандово | Велес | Виница | Гевгелија | Гостивар | Дебар | Делчево | Демир Капија | Демир Хисар | Кавадарци | Кичево | Кочани | Кратово | Крива Паланка | Крушево | Куманово | Македонски Брод | Македонска Каменица | Неготино | Охрид | Пехчево | Прилеп | Пробиштип | Радовиш | Ресен | Скопје | Струга | Струмица | Свети Николе | Тетово | Штип

Преземено од "http://mk.wikipedia.org../../../%D1%82/%D0%B5/%D1%82/%D0%A2%D0%B5%D1%82%D0%BE%D0%B2%D0%BE.html"

Категории: Македонски градови | Македонски никулци

##### Views

- Статија
- Разговор
- Тековна верзија

##### Пребарај

##### Други јазици

- Dansk
- Deutsch
- Ελληνικά
- English
- Español
- Suomi
- Français
- Hornjoserbsce
- Lietuvių
- Nederlands
- Polski
- Română
- Srpskohrvatski / Српскохрватски
- Shqip
- Српски / Srpski
- Svenska
- Türkçe